Document ID: /roh_data/filtered/Billingualer_Corpus_interleaved-de-rm.jsonl.gz/1790

This is a text translated from German to Rumantsch Grischun.
Mit graubündenBIKE zur führenden Bikeregion

Graubünden will mit dem Projekt graubündenBIKE zur führenden Tourismusregion im Bereich Mountainbiking werden. Der Kanton hat in Zusammenarbeit mit Vertretern aus Tourismus und Wirtschaft ein entsprechendes Konzept ausarbeiten lassen. Dieses soll in den nächsten Jahren mit einem Gesamtaufwand von rund 3.6 Millionen Franken umgesetzt werden.

Gemäss Wirtschaftsleitbild Graubünden 2010 soll der Kanton Graubünden die führende Ferienregion der Alpen mit qualitativ hoch stehenden touristischen Produkten werden. Das Amt für Wirtschaft und Tourismus sowie die Fachstelle Langsamverkehr des Tiefbauamtes haben ein Projekt mit dem Ziel lanciert, Graubünden als führenden Anbieter von naturaktiver Erholung mit den Sportarten Mountainbiken, Wandern, Nordicwalking, Winterwandern sowie weiteren Aktivitäten der Human Powered Mobility zu positionieren.

In einem ersten Schritt erstellte ein externes Büro ein konkretes Konzept für den Schwerpunkt Mountainbike. In Interviews mit den Tourismusdestinationen und anderen Leistungsträgern wurden die Ist-Situation und die Bedürfnisse aufgenommen, Ziele definiert und konkrete Massnahmen vorgeschlagen. Mit gesamthaft 3.6 Millionen Franken inklusive Eigenleistungen der Beteiligten sollen in den Jahren 2010 bis 2013 rund 30 Massnahmen umgesetzt werden. Eine wichtige Rolle spielen verbindliche Qualitätsstandards und standardisierte Werkzeuge, welche es den einzelnen Destinationen erlauben, ihr spezifisches Angebot unter dem Label Graubünden auf einem hohen Standard weiterzuentwickeln und zu vermarkten.

Das Konzept stiess bei der im Kanton weitgestreuten Vernehmlassung auf ein positives Echo. Ende März genehmigte die Regierung das von der Fachstelle für Langsamverkehr eingereichte Projekt und bewilligte einen Beitrag von gesamthaft maximal 1.5 Millionen Franken mit Mitteln der Neuen Regionalpolitik des Bundes. Die Stiftung für Innovation, Entwicklung und Forschung Graubünden sicherte vorerst 500'000 Franken zu. Ein weiterer substantieller Beitrag wird bei einem erfolgreichen Projektverlauf in Aussicht gestellt. Ein vom Amt für Wirtschaft und Tourismus eingesetzter Beirat mit Mitgliedern aus der Tourismuswirtschaft und einem Vertreter der Bündner Umweltorganisationen werden das Projekt eng begleiten.

Unter der Leitung der Fachstelle für Langsamverkehr ist das Projekt mittlerweile gestartet worden. Eine externe Projektleitung wird für die erste Realisierungsetappe 2010 - 2011 in einem ersten Schritt die Massnahmen priorisieren und diese anschliessend mit massnahmenspezifischen Arbeitsgruppen im Detail ausarbeiten. Die ersten konkreten Umsetzungen sollten schon auf die Sommersaison 2011 hin erfolgen können.

Auskunftspersonen:

- Peter Stirnimann, Medienverantwortlicher Tiefbauamt, Leiter Fachstelle Langsamverkehr, Tel. 081 257 37 11

- Michael Caflisch, Amtsleiter-Stellvertreter, Amt für Wirtschaft und Tourismus, Tel. 081 257 23 73

Gremium: Tiefbaumt

Quelle: dt Tiefbauamt

27.05.2010
Cun grischunBIKE a la regiun principala da velos da muntogna

Cun il project grischunBIKE vul il Grischun daventar la regiun turistica la pli impurtanta en il sectur dals velos da muntogna. En collavuraziun cun represchentantas e cun represchentants dal turissem e da l'economia ha il chantun laschà elavurar in concept correspundent. Quel duai vegnir realisà ils proxims onns cun expensas totalas da circa 3.6 milliuns francs.

Tenor il concept directiv per l'economia dal Grischun 2010 duai il chantun Grischun daventar la regiun da vacanzas principala da las Alps cun products turistics d'auta qualitad. L'uffizi per economia e turissem sco er il post spezialisà per il traffic betg motorisà da l'uffizi da construcziun bassa han lantschà in project cun la finamira da posiziunar il Grischun sco purschider principal da recreaziun activa en la natira cun las disciplinas velo da muntogna, viandar, chaminar nordic e viandar d'enviern sco er cun ulteriuras activitads da la mobilitad cun forza umana (Human Powered Mobility).

En in emprim pass fa in biro extern in concept concret per la disciplina"velo da muntogna". En intervistas cun las destinaziuns turisticas e cun autras purtadras e purtaders da prestaziuns turisticas èn vegnidas evaluada la situaziun actuala, definidas finamiras e proponidas mesiras concretas. Cun totalmain 3.6 milliuns francs inclusiv las atgnas prestaziuns da las parts participadas duain vegnir realisadas circa 30 mesiras en ils onns 2010 fin 2013. Ina rolla impurtanta giogan standards da qualitad liants ed instruments standardisads che permettan a las singulas destinaziuns da sviluppar vinavant lur purschidas specificas sin in standard aut e da las vender sut il label "Grischun".

Il concept ha chattà in resun positiv a chaschun da la vasta consultaziun ch'è vegnida fatga en il chantun. La fin da mars ha la regenza approvà il project ch'è vegnì inoltrà dal post spezialisà per il traffic betg motorisà ed ha deliberà ina contribuziun da tut en tut maximalmain 1.5 milliuns francs or dals meds finanzials da la nova politica regiunala da la confederaziun. La fundaziun grischuna per innovaziun, svilup e perscrutaziun ha garantì per entant 500'000 francs. Ina ulteriura contribuziun substanziala vegn empermessa, sch'il project sa sviluppa cun success. In cussegl consultativ, dal qual fan part commembras e commembers da l'economia turistica sco er in represchentant da las organisaziuns grischunas da l'ambient, è vegnì installà da l'uffizi per economia e turissem e vegn ad accumpagnar stretgamain quest project.

Sut la direcziun dal post spezialisà per il traffic betg motorisà è quest project vegnì lantschà en il fratemp. En in emprim pass vegn ina direcziun da project externa a priorisar las mesiras per l'emprima etappa da realisaziun 2010 - 2011 e vegn a las elavurar alura detagliadamain cun gruppas da lavur che sa cumponan specificamain tenor las mesiras. Las emprimas realisaziuns concretas avessan da pudair vegnir fatgas gia per la stagiun da stad 2011.

Infurmaziuns:

- Peter Stirnimann, uffizi da construcziun bassa, responsabel per las medias e manader dal post spezialisà per il traffic betg motorisà, tel. 081 257 37 11

- Michael Caflisch, vicemanader da l'uffizi per economia e turissem, tel. 081 257 23 73

Gremi: uffizi da construcziun bassa

Funtauna: rg uffizi da construcziun bassa

27.05.2010